સવારના ૧૦ વાગ્યાના નિશ્ચિત સમયે આખો હૉલ શ્રોતાઓથી ખીચોખીચ ભરાઈ ગયો છે. વિશ્વના મુખ્ય ૧૦ ધર્માેના પ્રતિનિધિઓ, વક્તાઓ અને આયોજકો બે બે વ્યક્તિઓની હરોળમાં સભાગૃહની વચ્ચેથી પસાર થઈ સુશોભિત મંચ ઉપર જઈ રહ્યા છે. વિશાળ સભાખંડમાં ઉપસ્થિત શ્રોતાઓ દ્વારા તાળીઓના કરતલ ધ્વનિથી તેઓનું ભવ્ય સ્વાગત કરવામાં આવી રહ્યું છે. વિવિધ ધર્માેના આ પ્રતિનિધિઓ પોતપોતાના દેશની પારંપરિક વેશભૂષામાં શોભી રહ્યા છે. આ બધાની વચ્ચે લાંબા કોટ ઉપર કેસરી-ભગવા રંગનું ઉપવસ્ત્ર અને માથા ઉપર રાજસ્થાની સાફો બાંધેલા સ્વામી વિવેકાનંદ સૌથી અલગ પ્રભાવ પાડી રહ્યા છે. તેમની સાથે ગુજરાતના વીરચંદ ગાંધી પણ ચાલી રહ્યા છે. મંચ ઉપર આ વિદ્વાનોએ સ્થાન ગ્રહણ કર્યા બાદ મંગલમય પ્રાર્થના સાથે વિશ્વધર્મ પરિષદનો શુભારંભ થઈ રહ્યો છે.